
Lod grand, eir tuotta stima 
ln ün prinzipel Signur 
La mia buochia bain exprima. 

L’ ais sogiett da tuott’ honur! 
Uoust savair chi chia quel ais? 
Sieu nom dvantarò palais. 

Tres custab prüm d’ ogni lingia 
Resta informò co’l clingia. 

In sa ten’ ra guventüna 
Sia nöbl’ extractiun 
S’ ho bain observò adüna 
In sa conversatiun. 

Mo nun t* müraglier, chia’ 1 vain 
Our d’ ün Planta Castellan ; 

Schi da Mamnm Albertina, 

In la Punt chi eira Yschina. • 

Gniand da chesa nobilissima 
Nun ais sto difficulted. 

Our da quela ch’ jllusstrisma 

Renda el tres grand' bontet 
E la gratia del grand Dieu 
Guarda co’l vain benedieu 
E sco nöbla flur imprescha 
Nella chesa sia flnrescha. 

Ell cur all ann quindaschevel 
Rivò fütt quintand eir metz 
Alhur sco Juvnet plaschaivel 
L’ ais partieu davent da Zuotz 
Managiand da s’ aplichier 
All servetzen militer, 

Giett per que cun cunpagnia 
Gio'n Hollanda iu legria. 

In Holland ho’ 1 anns cinquanta 
Oters quater e metz comprais 
Remagnò servind con taunta 
Exattez’ a quel paiais, 

Gnieu 1’ ais da Cadet sco stò 
In ün General müdò. 

0 nun ais quaist grand fortüna 
Arived’ a sia Persuna? 

Nun ais cert favur humauna, 

Bain schi la favur da Dieu 
Ais quel metz e la fontauna, 

Tres il quel l’ais promovieu 
In quel stedi, aggiongand — 

Sco eau stim — sieu merit grand. 
Tres il quel el in Hollanda 
Aquisto ho gloria granda. 

Dal conteng sieu, sco chi tuochia, 
E d’si animusitet 
Per nun partiela buochia 
L’vain lodo cliia con vardet 
Ad Achille grand Guarrer 
Nus pudains quell congualer, 

Taunt sia arina virtüusa 
Ais eir steda e prosperusa. 

Stecken sü! tü est la prüma! 
Ramilier do ad incler, 

Audenarde piir exprima 
L’ anim dad ün grad Guarer. 
Quaist vain fatt da Malplagnay, 
confirmo da Fontanay, 

Armantiere s’ sottascriva, 
chia tel lod ad Ell ariva. 

Da’ 1 loder nun tascha brichia 
iina Flandra, con Brabnnt, 
eir il simil testifichia 
traunter oter ün Schottland; 
anim forte ho’ 1 mossò, 
in che lö el ais me stò, 
taunt per meer cò eir per terra 
contra 1’ inimich fand guerra. 

L’ais da pü sto in assedis, 
eir sto svess assedio, 
l’ho sentieu divers contredis, 
piir in vit ais conservò, 
giiidò ho'l eir divers lous 
rumpr e metter tuot in toucs, 

1’ ho furtezzas giüdò prender, 
eir fortezzas bain defender 

Xun ais quaist grand miravaglia, 
in taunt privel d’ esser sto ? 

E piir our d’ ogni bataglia 
Sia vita ho’ 1 purto, 

Ses feridas ho’ 1 hagieu 
da sieus inimichs arfschieu, 
mo mortela steda üngiina, 
l’ais guarieu bain da scodiina. 

Stanz il Titul d’Excellenza 
mieu Signur nun voul patir, 
quell tenor convenienza 
ad el tuochia schi poass dir 
granda si hümiltet ais 

causa d’ que sco sum persvas 

tres titulatura nouva 

con la veglia, chi que prova. 

Na Signura Stimatissma 
tres directiun da Dieu 
da medema Illustrisma 
Chiesa sia ho’l survgnieu. 

Chia tel chiesa in splendur 
viva, giavüsch eau da cour, 
il grand Dieu la benedescha, 
ch’ella saimper belg florescha. 

Florind quell in noassa terra 
1’ havains vis et huoss’ eir vzains 
divers rams da d’honur bgierra 
our da quella observains, 
quels prodüt Nöbels Giarzöls 
haun sco sun avaunt noass ölgs 
tuots quels vöglia eir il Segner 
in la sia favur mantegner. 

Ell lung temp cun Sia Signura 
Illustrissma ho vivieu 
e con quella grand bon hura 
dal Suprem Dieu ho gudieu ; 
in amur et chiaritet 
sco eir fè et pietet 
haun lur vita bain containta 
passanto, sco l’ais contschainta. 

Mo sco tuotta alegretzchia 
da quaist rauond soul bòd müder 
in dolur e grand tristezza 
e sensibla plaia fer, 
ho quaist noass Signur sentieu 
tuot con grand remaric sieu 
gniand privo da sia signura 
della chiessa directura. 

L’ ais ün ann ch’ella retrata 
gnitt davent da sieu conspett, 
mò memoria d’ quella fatta 
ho’ 1 d’ amur et da raspet; 
l’Epitaph, ch’el ho fatt fer 
a quel fin t’ amuossa cler; 
voust tü 1’ ler schi ais el spera 
quel della signura Sckèra. 

Hoatz ais il vaing e cinquevel 
di d’ October da quaist ann 
mille sett cent cinquantevel 
oters cing mis tiers eir vain. 
sün quaist di ho noass Signur 
bain complieu, in tuot honur 
d’ sia etet 1’ ann setantevel 
alegrus et ventüraivel. 

Stim per que dad’ esser mia 
granda obligatiun, 
da fer qui cun allegria 
mia gratulatiun; 
a quel chi tres grand bontet 
da noass Dieu a tel etet 
rivo ais con desideri 
fatsch scò segue mieu auguri: 

11 grand Dieu la Sia persuma 
degnia vöglia conserver, 
in sa grazcha eir adüna 
da tuot mel il perchürer; 
lungia vitta con sandet, 
d’ ogni soart d’ prosperitet, 
giavüsch chia tuot que l’ariva 
da 1’ Cèl et feliz ch’ ell viva. 

Sa presenza fich amabla 
lascha Dieu a nus giodair 
E la fatscha esser stabla 
a comön noass applaschair, 
in honur sco cha quel ais 

grand a noass inter pajais 
a noass Zuotz et eir ad üna 
oth’ e bassa Engiadina. 



Nus la sia miaivlezza 
e la sia benignitet 
in que d’ metz con contantezza 
a giodair gnins in vardet, 
da quel fich as alegrer 
vain e 1’ pover a s’ consoler 
scha la vita in bon hura 
ad havair vain lungia d’ mura. 

Our aa la collaterela 
lingia d’ consanguinitet 
sia, vez 1 ell et nus quella 
gnida ais d’ posteritet, 
sieu signur Nepot bain vair 
po scodün cun applaschair 
cò 1’ amabla sia presenza 
muossa taunt bell aparenza. 

Quell ais huossa in Hollanda, 
Capitani tenent ais, 
la bonted del Segner granda 
fatscha quel rester defais 
da tuot mel e’l prosperer, 
chia el poassa löng d’ murer 
qui cun la Signura nöbla 
sia cher et agreabla. 

Pro nepot et pro nepota 
prosperusas duos fluors 
Figloulaunzas da d’ ells natta 
chi sum degnas da d’ amuors ; 
vöglia 1’ Segner benedir 
in tel möd ch’ eau poassa dir : 
quels na solum oths noms poarten, 
mo eir lur virtüt els hearten. 

Quaist seguieu our d’ ignoranza 
ais, mò cert eir our d’respet 
hümil, tres la confidenza 
ch’ eau he vers ün tel sogiett ; 
tres ün A et tres ün S. 
declarer mieu nom pudess; 
mo a quaist schi m’ sottascriva, 
chia patrum mieu lung temp viva. 

Observazium. II Signur Generel G. B. Planta, naschieu a Zuoz ils 25 
Oct. 1685 et mort a Begen op Zoom in Brabantia ils 11 Avrilg 1757, vivet la 
granda part da sia vitta in Hollanda. Siand da quei remp servivan fioh bgers 
Engiadinais suot el in servezzen militari d’ Hollanda, eira G. B. Planta ün hom 
fich contschaint et da granda influenza eir in Engiadina. 

II poet A. S. ais probabel il minister Andrea Schucan da Zuoz naschieu 
1718 et mort 1758 sco minister da Zuoz. 

II manuscrit della poesia as rechatta nel posess del Sgr. P. P. a F., il quel 
ans permettet da la publicher. 

Siand il manuscrit probabel iina copcha et na 1’ orignel, ans permettettans 
be pochas miidedas, inua eira evidentamaing üna errur del copist. Del rest 
publichains la poesia, sainza müder ne orfhographia ne interpuncziums. Be iin 
custab, l’e lumg, l’yj grec, non ans po bain der in stampa; per quel ho A. S. 
iin egien seng mez „a“ et mez „e“ scritt „a“ et „e“ ün nel oter, probabel il 
medem seng, per il quel Alphons Flugi scriva in sias publicaziums „ae“. 

C. P. 




* 

Las fantschellas da temp vegl e las fantschellas 

d’hoz in di! 

D’temp vegl s’ pò dir cba la fantschella 
Part d’ la famiglia faiv’ eir ella, 

Serviva tar'ls istess patruns 
Suvenz duos generaziuns, 

Yaiv’ affeziun per els, amur, 

Faiv’ eir d’ strapatsch ogni lavur. 

Yaunch araindschs peja vaiv’ il pü, 

Ma comandaiv’ eir tuots pel pü 
Patruns, infaunts, famagl, praders, 

S’masdaiv’in chesa d’tuots affers, 

Faiv’la pstrun’ün di 1’ gianter, 

Chattaiv’la mezz dal criticher. 

Sch’ iin dals infaunts rumpaiv’ iin plat 
D’ ses parts’na predg’al gniva fat. 

Scha l’Sar patrun gniv’ün po tard 
D’ Geremia Y udiv’ 1’ na part. 

Ils dis d'sas glünnas poi surtuot 
D’non rir, d’fer muk savaiva tuot. 

Ma chi’ls patruns’vess criticho 
D’gnir ars viv, ’vess’ la condanno ! 

E’ ls dis d’algrezch’ e’ls dis d’fadias 
Dalla famigl’ eiran eir sieus. 

Per els lavur, larmas, sorir 
Tar els giavüsch d’ podair murir! 



Uoss’ lavurand pü d’ na fantschella 
Pêra giover a chapütschella. 

In testa haun be 1’ Grand Affêr 
S’ fer bellas, SDert as marider. 

Lönch in ün post bain pochas staun 
Intuorn St. Gian, zieva bümaun 
Arfschieus’ ls regalls dal prüm di d’ ann, 

Aunz la „Saison“ as lasch’n in plan. 

D’ pü d’ üna poi condiziuns 

Cha rir eir paun ’ls pouvers patruns: 

D’ ir a servir nun’vess bsögn brich, 

Vains chês e fuonz, ün barba rich! 

E vegn bè güst a condiziun 
Cha da manger saj’ bel e bun , 

Salziz ü charn, eir vin da tschaina 
Non hegia mê d’ truscher cun laina. 

M’ masder nè d’ ovas, nè d’ cuschina 
Neir m’scravuner cun fös in pigna, 

Surtuot nun vegn scha haun infaunts 
Laver l’inviern m’rovin’ils mauns. 

Bè d’sted, dis chods quint d’ir a bügl, 

Pel salv’ onur nun fatsch pastrügl, 

In cuort e stalla nun pizz-aint 

(L’odur m’fess ir in svanimaint). 

Cha’ 1 lat poi port in seneraj 
II Sar patrun, ü bain 1’ famagl. 

Sü’l fuonz nun vegn, neir fer con-fain 
(D’solagl e vent spert nair as vain). 

Neir chaver üert, 1’ bagner, cercler 
(Cun mieu büst strett nun poss m’sgober). 
Nun port per via farinas, sachs, 

Stivêls e s-charpas nun nettaig. 

La bes-cha tuonder poi nun sè 
Sü’ls gniervs m’dò s-chagn è mulinè. 
Surtuot detest il laver-gio 
(Mauns gruogls, cotschnaints adünn’ as hò). 
Mieu let, quels d’ oters poi nun fatsch 
(Que ais melsaun ed eir strapatsch). 



Vegn poi a tuots tramegls da sun 
Sainz’ domander permissiun. 

Vö pign’in chambra, am vair chod. 
L’inviern las sèt, nun m’leiv pü bod. 
Un' ur’ am basta per m’ pettner, 

Las sairas poi vö scriver, ler, 

Cusir per mè, surtuot d’fer am 
Lavuors cu’ 1 cröch, u bain recliamm. 
Eir sò fer fluors, guarnir chappels 
(Mieus trais hè fat e sun fich bels ! 



23 * 

Cognuosch il chaunt, e sè.parfin 
Suner ün yo il clavazin ! 

Scha m’faun regals, monaid ü pans 
M’ containt per peja d'duos tschient francs, 

A quaists pacts aintr a lur servezzan 
Uschiglö vegn a St. Murezzan. 

Nels grands hotels, gio Nairs, sül Bagn 
In trais mais lò dapü guadagn 
Chi 1’ ann intêr tar tscherts privats 
Us püss marmuogns, avars, ingrats 
Lò poss cun otras rir, fer spass. 

Ziev’ la saison giains eir a spass 
. Tuots in landauers sco’ 1 • Signuors 

Cun mantels, schalls, sü’ls chappels fluors 
Curants, curantas imitains, 

Ans fains servir, riains, chantains. 

E’ls „Kellners“ ’ns guardan bger pü fiss 
Eir ir müsteds, turnand s’ hò vis! 

E bain, a quaistas condiziuns 

Paun’ vair 1’ onur d’ ess’r mieus patruns. 

Ma l’prüm rimprover, bè 1 n trid sguard 
Fatsch aint mieu sach e dalum part ! 

Aunch’uoss’ sco da temp vegl fantschellas sgür eir sun, 
Massêras pisserusas, models d’ aboegaziun. 

Ma scha las n Bunas“ dvaintan pü rêras ogni di, 

Sun fors’ eir ün po cuolpa patruns püss d’ hoz in di ? ? 







— 357 — 



Las lavunzas in Engiadina e ias lavunzas a Genova! 



ili ii d’alseUvaL m ligkdka! 

• La cruschina! 

Bundi mattas, spert a maisa, güst promt ais, lest il caffè 
Tuot bugliaint 1’ hè fat fer uossa, scha l’ais bun allur’ nun sè. 

Piglè tusa, bastards, mieha, eir d’ chasatscha, qui’ craschaints. 

D’ paun furmaint tuot frais-ch fe’ s flettas, yus Ursina’ vais noschs daints, 
Chêr 1 TJrsetta mettè zücher, se cha 1 1 vais gugent züchro, 
Chaschöl-grass, co 1 nd füss eir veider, quist dad Alp da l 1 ann passo, 
Aunch’ün po d’cafte vus Stina, alv ü nair cu vais gugent? 

Mett’ün schall, chêra Sussanna, fo fich fraid e tira vent! 

0 piglè, o benedidas bè nu’s fe uoss 1 invider, 

Spraunza hè cha la rob 1 alva glivrans tuot aunz il gianter. 

La buchêda! 

Gni ma8 mattas „La buchêda 44 , quist vin-chod bavè il prüm 
Tiers patlaunas, co liangias, qui’da frais-ch, quistas da füm, 

Piglê tuorta, paun da Spagna, qui salziz quist cot, quel crüj. 

0 fe 1 s flettas d 1 paun e micha, painch, ladvergia, meil u süj, 

Tii Chatrina vin nun baivast, voust Iva, Parfett-Amur ? 

Als craschaints, bastards e tusa, m 1 pera cha nun fais onur! 

A mez-di prezis o chêras gniss, niscni, l 1 gianter ais fat. 

Xoss 1 alschiva m 1 pêra buna ; tuot bel alv güsta sco 1 1 lat. 

0 piglè, o benedidas conplimaints allur 1 nun fè, 

Que valess propi la spaisa, per ün schnatt buchêd 1 uschè. 

II gianter! 

TJossa chêras gni a maisa, l’ris brav cot sarò, chidann. 

Ais mez-di e quart bardaschas, pigle chaschöl parmisan, 

Co charn veidra, quista frais-cha, macaruns tiers fratemf d’vadê. 

0 sagè mieu tatsch-in-pigna, d 1 spüra gramma fat al hè. 

Tü Chatrina, vin nun baivast, t 1 hè pinnêd 1 ün buchêl lat. 

Ma nun mangiast prop 1 ünguotta, saimper vöd hest lò tieu plat ! 
Piglè rost, erdöfels, zwezschquas, per dessert iin töch „Gleich-schwer tt . 

Tiers’ na crêm alla vaniglia, 1’ caffè nair vegn spert a fer, 

0 piglè, o benedidas, conplimaints poi laschè d’ vart, 

Que nun pêra, dis d’ alschiva m’ tuoch’ a fer ma buna part ! 

La marenda! 

0 plazzès uoss’ spert a maisa, nischi 1’ bügl ’vais bain lavö, 

Ziev’ marenda la stüvetta, chadafö lavais ün po ! 

Co fe’s flettas cun puina, hè piglio trais dal taschin, 

Sagè güsta ma fuatscha, quist „Zwibak“ cot nel fuornin! 

Als craschaints, bastards o tusa, quels pouvrets onur nu’ls fais, 
Pür vaross’na brava bligna, hò gia d’ lönch battieu las trais. 

Tü Chatrina, tü nun mangiast niencha taunt ch’ün canarin, 

Vivast bê d’ amur d’ ajer, est sgür spusa cun Gianin ! 

0 piglè, o benedidas, conplimaints nun poss ster-our, 

La chüdera dad alschiva, nun schmanchè da laver our! 

La tschaina! 

Spert a tschaina, pouvras mattas, tuot vanzöts bè dal gianter, 
Memma brêvas essas proppi, vais lavò parfin 1’ sulèr, 

Co rost fraid, dschambun, sardellas, co d’ Bologna füss salam, 

Cun övs dürs füss qui’ salatta, podais’ vair’ na brava famm. 

Tü Chatrina vin nun baivast, voust giansauna, Kirsch ü Rhum? 
Cu’l manger sgür nu’l rovinast, almein d’que po’l as tgnair bun. 
0 piglè fuatscha, tusa, paun da Spagna e craschaints, 

Vus Ursina, vus Ursetta piglê’nd duos per voss infaunts ; 

0 piglè, o benedidas, conplimaints eau nun poss vair. 

Tuot bain net, schi tuot in uorden, sun containta, bun ans vair! 



Ursetta a Stina , giand a cliesa : 

Da manger pü chi avuonda, que s’pò dir allur’ per sgür. 

Ma nischi, il tatsch in pigna, pü tost meger, memma dür, 

Mited painch, e mited sundscha la fuatscha e’ ls craschaints ! 

Que chi do poi sün la gnierva, quists invids, quists conplimaints. 

E poi dit bè traunter nussas, propi fin na niench’ ün tratt, 

Sco chi 8’ mangia tar tschert’ ünnas, prop’ ünguotta d’delicat. 
Hêr’vains gieu tar duona Kina, peschs, pulasters, buochs cun vin, 
Tiers lat-mielch vasclinas vödas, e cun mandels ün budin ! 




Stina : 



Nus hèr tar duon’ Ursulina, Bifteks, Bratwurst, testa d’vdè 
Gelatina bavaroisa, mez vanigl’ e mez caffè! 

Ursetta : 

Ma 8CO dit, mangio avuonda’ vains eir hoz ; e tnot bain cot. 
Sto bain Stin’in mann da Dieu, dorma bain, e buna not! 








Ls’greivs paquets d’ alschiva portan bè sün cho da bain lontaun, 
S'levan bod e faun cruschina allas nouv dalla damaun. 

Ün töch paun tiers ün po frütta, u duos souds, Piâs, Fajna, 

U chaschöl pel-pü scadente, ü’ na vasela Bacala ! 

Fin las quatter allur pluntan sün l’alschiva cu’l bastun, 

Allur giaintan quasi saimper, bè cun paun e’l Minestrun! 

E tuottiina sun containtas, sch’ eir d’ buns tratts nun faun abüs. 
(Docter Tanner ans do prova, cha’l manger saj’ bè’n adüs.) 

E tuottüna rian, chauntan, dal batagl daun brav surtuot. 

Bger 1’ batagl a bügl poi drovan, quia, tar nus, s’ po dir partuot 

Botta e rasposta. 

(Dialect da Baiva.) 

Üna saira da clârgliögna 
Aint vers Baiva niva flott 
’N araschlitta cun ’na brögna 
Cun sö dües an grond capott; 

Era taimp stupend d’ anviern, 
Ma fradaia dairanfiern. 



E rivès aint a Cazet 
Fonn’la brögna els fermêr: 
L’ustarêa dal Plachet 
Ho bugn vegn pels risturêr, 

Yegn ci scalda, vegn ci pizia, 
Yegn ci desda la malizia. 



Diplomats, grischugns surtot, 
Enn’suvent da spass e skêrs; 

Tel al dües an grond capott 
Yicar Planta e Graf Travêrs : 
Quintan bler d’interessant 
Cun umor significant. 

Els enn ’oz da bugn-a vüglia 
Plai surtot al minciunêr, 

Fonn’ balêr dal rir la büglia 
L’ ögn e 1’ èter cun pizièr. 

Els conoschen tots dal liitg 
Quindi sonn’ andü fer fütg. 



Aintra giüsta söl pü bêl 
Aint an stüva al Turiagn ; 

E1 as pea giò’ 1 cipêl, 

Als salüda e dat la magn. 

Aha! painsa Yicar Planta, 
Co’ na dose vot picanta. 

Oz fo baign al chèd da pegna, 

Dir cumainza al Turiagn, 

Els, Signurs, honn’ la pêl fegna, 

Cêrt honn’gia ün fraid da ciagn. 

Yainza ün taimp stupend d’ anviern, 
Ma fradaia dall’ anfiern. 

Schi, dei Planta, fraid avonda 
Es da vossa fuercia in aint ; 

Aia saint fraidaia gronda 
'Sper las fuercias specialmaint. 

Fraid da fuercia, dei Travêrs, 

Nianc’an stüva vo bitg pêrs. 

r » 

La malizia ün po zupêda 
L’ho capida al Turiagn; 

Staign picanta è la snasêda, 

Ma’ s dimosa da spiert sagn. 

E1 accetta al trunf partia, 

Trunfa er el da banda sia. 

Dschem Signurs, per cêrt savais, 

Üna fuercia fonn’ cun ci? 

Stante c’ els guardêvan blais .... 

Baign, schi nul savais santi : 

Fonn’na fuercia mai divêrs, 

Yot’na „Planta“ ed ün „Travêrs“. 

Jtud. Lanz. 

II piz mezzaun, in meditaziuns d’utuon. 



Eau sun nomno il piz mezzaun, 

Stun co fidel, vegl guardiaun 
Della bell’ Engiadina ! 

E chell’ ais bella poss eau dir, 

Mia chera val. (tuot sto convgnir) 

Eau la contaimpl’ adüna! 

Bgers grands e pitschens frers co staun 
Intuorn, chi tuots la guardia faun, 

Ogn’ ün sur sia contreda; 

Ma sgür üngün as po vanter 
Sur ün pajais pompus da ster 
Sco mia verda valleda. 

Cun gods e leihs — e pros ed êrs 
E taunts superbs, glüschaints cluchers, 
Tuots con lur vschinaunchetta, 

Chi, imminch’üna prova do 
D’ün pövel, chi sduvler as so, 

Ama sia val diletta. 

Eau poss imminchadi tadler 
Ils sains da taunts cluchers suner 
Damaun, mezdi e saira ; 

Eau vez las postas a passer 
E vez las scossas a’s purter 
Sül munt e sün la faira. 

Eau vzet darcho, a plaina sted 
Charozzas in gran quantited 
Con glieud zuond itfiteda, 

Chi d’ ogni part del muond vain no, 
Sandet, dalet voul chatter co, 

Youl vair mia val ameda. 

Eau vez il pur — e sün ils pros 
Con erv’e fluors vzet fer chanvos 




— 363 — 



E vzet raner aint la fneda; 

Eau vzet la mess a madürir 
E vez il verd uoss' a svanir ; 

Uo88’ ais la sted glivreda! 

Ed uoss’ üngün vain pü qui sü 
Ed eau bainbod stögl metter sü 
La fraid’ alva chapütscha; 

Ed alva vainst mia val dvanter 
E saimpr’ amabla vainst rester 
Fin cha l’inviern eir mütscha. 

Schi posa bain — e prosperer 
In liberted ed in bainster 
Possasc tü pür adüna! 

E saimperpü at fer amer, 

Ch’eau poss’ adüna be chanter 
Tieus lods, mi ’Engiadina ! 

Balastcr. 



£ 

Silvester nel’ester. 



In sula stanza, sper ma glüm 
Eu sun sulet e — lei, 

E que ch’ eu lei non sa üngün, 

Eu svess brich non Tinclei. 

Perche meis spiert ais hoz distrat, 
Meis anim — alterà ; 

Dalet üngün a qui eu chat, 

Meis cour ais — anmlà. 

Lontan dals meis, da meis comün, 
Da tot que chi’m ais char, 

Saint hoz pür vair’ increschentün 
E no’m poss consolar. 

Hoz ais silvester, fin del’aun, 

Hoz regn’ algrezia — là, 

Amabel chant e sun del sain 
Nels munts strasunerà. 

E giuvens, giuvnas ed infants 
Yau tots as allegrar, 

Be homens vegls e las donnans 
A chasa soulan star. 

Un mangia, baiva, giov’ e chant’ 
infin a mezza not. 

Bain d’ profitar 1’ ultim momaint 
D’ lann vegl — sgür tschercha tuot. 

Eir qui fan feist’ ils abitants 
Pro vin e baccalà, 

Interas rotschas van girand, 

Bragind per tot cità. 

Qua saint eu pivas, tamburels, 

Sper flöttas e trombuns 
E vuschs scordadas, tuns pac bels, 

II chant dels — Lazzaruns. 

Pers, in quist fracasch enorm 
Meis cour non dvainta san; 

Eu vegn bainbod in let e — dorm 
E clam in sön : — „Bun ann tt ! 

fl Bun ann amis in patria, 

„Bun ann collegas tuots, 

„Bun ann Grischuns — in corpore, 
„Bun ann vus munts e gods! tt 

Finalmaing pens — in ma suldüm : 
„Daman — che far cul di ?“ 

Allur’ am va güst sü na glüm : 

„Tü vas a — Napo-li! tt — 

Christoffel Bardolu. 

& 

La cura da Bombast. 

Rombast as glorieva contin da seis progress, 

A sia fantasia, chi splendid tegna pass — 

A1 art e la scienza, a forza e costüm, 

Sveltezza, energia, curadschi ed indschign. 

Pertot mossand prodezzas slargeiv’ el seis raquint, 

Sco derivant da schlatta celebra — da talent, 

Grandezza furbaria, bellezza, nobiltà, 

Richezza, nettaschi'a, virtüd e probità. 

U8che, cha qui sün terra üngün con el fess peer, 

Sco mossan.sas bravüras, sa glorgia e favlar, . . . 

Ch’ el si’ il „Non plus ultra“ Bombast, chi tot po far. 

Da quista vanaglorgia resteiv’ il mond surprais, 

Talüns pero lodevan, per non s-chattar ofais, 

Siand, ch’ el nel chaprizzi da sia passiun 
Sguanteiv’ eir l’amizizia, — in grazia sa radschun. 

Perciò, fet ün la prova, da dir als genituors, — 

In spranza, cha quels vöglian curar pro dezaiat poss. — 
Ma quant cha’ ls seis cliürevan, quists debels per guarir. 
Scunfleva la vaschi'a — nel cheu — , e’ 1 gloriar 
A saimper s’augmenteva, usphe ch’el sco’ n minchun 
Sur tot que ch’el vezzeva, proveva — qua bravun. — 

lln di per disfortüna rivet in quel comün 

Ün hom, chi fand „las forzas u tschercheva seis soste^uj 

Pand vair qua tanter oter — il genio del uman — 

„11 batter con la massa nel styl american u — . 

Oon ün crappun in groppa, s’ metteiv’ el qua suspais, 
Pand batter a grand forza — per trar ün fler distais — 
Sün quel con iina massa, infln cha tras ils clocs 
il grand crappun s’disfeva, crodant in milli tocs. 

Ach quista forz’ ais bella, penset Bombast subit, 

J1 grand dominn’il pitschen; sclii schi, cu he inclet. 

II grand crappun rimbalza la massa inavo, 

Ch’iin quasi non ressainta, ün cuolp da sur ingio — . 

K spert per far la prova pro seis cumpar cuorrit 
Clammand: „Cumpar ve oura, nus v’lain provar subit; 

Tü franc èst con la massa, sco mezgier da manster, 
Perciò, pür da con forza, — be guard’ e non falar. — 
Quist blocc tegn sün la teista, sco’vess eu ün chapè 
E tü sün quel pür schlaffa, con massa u martè; 

II grand bloccun rimbalza la massa inavo — 

Usche, ch’ün non ressainta, teis cuolp da sur ingio.“ 

Ma stant quel non volleiva, dschet el sün que subit : 

„11 grand dominn il pitschen, — pür da cumpar pulit.“ 
E spert in positura — co’l blocc el as postet 
E’l mezgier con la massa sün quel sco dit schlaffet, 
Ch’el co’l prüm tun a terra crodet — e füt stuorni. — 

E v’ zand poi segns da vitta, dschet quel — bain aveli — 
„Scha ruot ais la vaschi'a, schi l’hom uoss’ ais guari.“ 

C. Bardola. 




